

**Қазақстан Республикасы Үкіметінің резервінен қаражат бөлу туралы**

Қазақстан Республикасы Үкіметінің 2007 жылғы 28 мамырдағы N 429 Қаулысы

      Қазақстан Республикасының Үкіметі  **ҚАУЛЫ ЕТЕДІ** :

      1. Қазақстан Республикасы Денсаулық сақтау министрлігіне жұмыс істеп тұрған кардиохирургиялық клиникалардың базасында кардиохирургиялық бейіндегі мамандарды даярлау және қайта даярлау үшін кардиохирургиялық бейіндегі (кардиохирургиялық бригада) алдыңғы қатарлы шетел мамандарын тартуға 2007 жылға арналған республикалық бюджетте Қазақстан Республикасы Үкіметінің шұғыл шығындарға көзделген резервінен 79943000 (жетпіс тоғыз миллион тоғыз жүз қырық үш мың) теңге бөлінсін.

      2. Қазақстан Республикасы Қаржы министрлігі бөлінген қаражаттың мақсатты пайдаланылуын бақылауды жүзеге асырсын.

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК